Publication: Magyar Közlöny
Issue: MK-1998-51 (Year: 1998, Number: 51)
Era: 1990-2004
Section: azokat a társadalmi viszonyokat, amelyeket az önkormányzat rendeletének tartalma közvetlenül érint. Ilyen a belkereskedelemről szóló 1978. évi I. törvény. E törvény 19. §-a
Paragraph Index: 333

40. §-ában felhatalmazást ad a Kormánynak arra, hogy egyes belkereskedelmi tevékenységek folytatásának feltételeit meghatározza. E felhatalmazás alapján került kibocsátásra az üzletek működéséről és a belkereskedelmi tevékenység folytatásának feltételeiről szóló 4/1997. (I. 22.) Korm. rendelet. A törvény az üzletek nyitva tartásának azokat az elveit rendezi, amelyeket a kereskedő a nyitvatartási idő meghatározása során köteles figyelembe venni. A nyitvatartási idő közigazgatási eszközökkel való korlátozásának lehetőségét viszont már a kormányrendelet szabályozza, amennyiben a 18. §-ában előírja, hogy a jegyző külön jogszabályban meghatározott zajterhelési határérték figyelmeztetés ellenére való ismételt túllépése esetén az üzlet éjszakai (22 óra és 6 óra közötti) nyitva tartását korlátozhatja, illetve kötelező zárva tartási időszakot rendelhet el. A 18. életéven aluli személyek részére a szeszesital-árusítás tilalmát a kormányrendelet 16. §-a szabályozza, megtiltva vendéglátó üzletben a 18. életévét be nem töltött személy részére szeszes ital kiszolgálását, illetve értékesítését. A belkereskedelem fogalmi körébe tartozó tevékenységet folytató üzletek esetében tehát törvény, illetőleg törvényi felhatalmazás alapján kormányrendelet szabályozza az üzletek nyitva tartását és a nyitvatartási idő korlátozásának a lehetőségét, és a 18. életévet be nem töltött személyek részére a szeszes ital kiszolgálásának tilalmát. Ennek megfelelően az üzletek nyitva tartásának szabályozása a hatályos jogi szabályozás alapján nem tartozik azoknak a helyi közügyeknek a körébe, amelyekben az önkormányzatot megilletné az autonóm szabályozás

Source: https://magyarkozlony.hu/hivatalos-lapok/d781bac930a75e815d676977b3abc588f51cd0d3/dokumentumok/53c9843375c163d01b966a55d692cc21198183ec/letoltes